**UltraSPARC T2** (kodenavn: «Niagara 2», produktkode: Sun SME1908A) er en 64-bit mikroprosessorer som utvikles av Sun Microsystems. UltraSPARC T2 ble lansert den 7. august 2007 og er basert på spesifikasjonene SPARC Versjon 9 og UltraSPARC Architecture 2005 specification. Mikroprosessoren benyttes i tjener-datamaskiner, og har et typisk energiforbruk på 95 Watt men kan gå så høyt som 123 Watt.

UltraSPARC T2 er en prosessor med flere kjerner og flere tråder. Den er tilgjengelig med 2, 4 og 8 kjerner som hver enkelt kan utføre åtte tråder samtidig. Dette gir en maksimal ytelse på 64 tråder samtidig, det dobbelte av UltraSPARC T1.

I likhet med andre avanserte SPARC mikroprosessorer for symmetrisk multiprosessering, har UltraSPARC T1 støtte for *partisjonering*: Flere kjerner kan samarbeide om kjøringen av en eller flere prosesser og tråder, mens de andre kjernene utfører andre oppgaver.

Den 11. desember 2007 ble konstruksjonen av UltraSPARC T2 tilgjengelig som åpen maskinvare under GNU General Public License i OpenSPARC-prosjektet.

Den 9. april 2008 lanserte Sun Microsystems tjenere med **UltraSPARC T2 Plus** (kodenavn: «Niagara 2+»), som er en versjon av UltraSPARC T2 som er istand til symmetrisk multiprosessering.

Nye egenskaper
--------------

UltraSPARC T2 er en videreutvikling av UltraSPARC T1 serien med mikroprosessorer, og er beregnet på internett- og nettverkstjenere. Mikroprosessoren er produsert ved hjelp av en 65 nanometers CMOS-prosess, og er tilgjengelig med 8 prosessorkjerner som hver enkelt er istand til å utføre 8 tråder samtidig. Prosessoren kan derfor utføre 64 tråder samtidig, dobbelt så mange som UltraSPARC T1. Andre nyheter inkluderer:

* Økt klokkefrekvens fra 1.2 GHz til 1.6 GHz
* En PCI Express port (x8 1.0) versus JBus på T1
* To Sun Neptune 10 Gigabit Ethernet porter integrert i prosessoren
* Nivå-2 hurtigminne økt fra 3 MB til 4 MB
* Forbedret ytelse i håndtering av tråder og henting av instruksjoner
* To heltalls ALUer per kjerne istedenfor én, som hver enkelt deler fire tråder
* En desimaltalls-enhet per kjerne, istedenfor en per prosessor på T1
* Åtte krypterings-maskiner, som hver enkelt støtter DES, 3DES, AES, RC4, SHA1, SHA256, MD5, RSA-2048, ECC, CRC32
* Fire dual-kanals FBDIMM minnekontrollere

Virtualisering
--------------

I likhet med UltraSPARC T1, støtter UltraSPARC T2 *Hyper-Privileged execution mode*. *SPARC Hypervisor* kjører i denne modus og kan partisjonere et T2 system i 64 logiske enheter. UltraSPARC T2 kan dele systemet opp i 128 logiske enheter. Hver enkelt av disse kan kjøre en uavhengig operativsystem instans.

Pipeline
--------

UltraSPARC T2 har 8 trinn for heltallsberegninger, mot 6 i UltraSPARC T1.

| Processor | Trinn |
| --- | --- |
| T1's pipeline | Hent | ----------> | Velg tråd | Dekod | Utfør | Minnetilgang | -------> | Skriv |
| T2's pipeline | Hent | Hurtigminne | Velg tråd | Dekod | Utfør | Minnetilgang | Bypass | Skriv |

Systemer
--------

UltraSPARC T2 er benyttet i følgende datamaskiner fra Sun Microsystems og Fujitsu:

* Sun/Fujitsu/Fujitsu Siemens SPARC Enterprise T5120 and T5220 servers
* Sun Blade T6320 Server Module
* Sun Netra CP3260 Blade
* Sun Netra T5220 Rackmount Server

Sun har også lisensiert T2 prosessoren til Themis Computer, som lanserte de første ikke-Sun T2-baserte tjenere i 2008:

* Themis T2BC Blade Server,som støtter hele familien av IBM BladeCenter chassiser

UltraSPARC T2+ prosessorer er brukt i de følgende to-veis SMP tjenere:

* Sun/Fujitsu/Fujitsu Siemens SPARC Enterprise T5140
* Sun/Fujitsu/Fujitsu Siemens SPARC Enterprise T5240

UltraSPARC T2+ prosessorer er brukt i de følgende fire-veis SMP tjenere:

* Sun/Fujitsu/Fujitsu Siemens SPARC Enterprise T5440

Ytelsesforbedringer i forhold til UltraSPARC T1
-----------------------------------------------

* Heltall og beregninger/watt (>2x ytelse)
* Heltallsberegning med en enkelt tråd (>1.4x ytelse)
* Desimaltallsberegninger (>10x ytelse)
* Desimaltallsberegninger med en enkelt tråd (>5x ytelse)
* To SPEC resultater, viser 78.5 SPECint\_rate2006 og 62.3 SPECfp\_rate2006

T2 Plus Compute Cluster
-----------------------

*High Performance Computing Virtual Laboratory* (HPCVL) i Canada er bygd omkring en *regneklynge* som benytter 78 Sun SPARC Enterprise T5140 tjenere. Med to 1.2GHz T2 Plus prosessorer i hver T5140 tjener, kan dette cluster utføre nesten 10,000 tråder parallelt.

Referanser
----------

1. ↑  Niagara2: A Highly Threaded Server-on-a-Chip
2. ↑  T2BC Blade Servers Arkivert 5. juni 2008 hos Wayback Machine. 2. juni 2008, besøkt 29. desember 2009
3. ↑  HPCVL: Victoria Falls Cluster Arkivert 16. januar 2010 hos Wayback Machine. 10. juni 2008

| * v
* d
* r
SPARC mikroprosessorer |
| --- |
| SPARC versjon 732-bit | SPARC |
| SPARC versjon 832-bit | SPARCLite **·** microSPARC **·** microSPARC II **·** SuperSPARC **·** SuperSPARC II **·** hyperSPARC **·** TurboSPARC **·** LEON |
| SPARC versjon 964-bit | UltraSPARC **·** UltraSPARC II **·** UltraSPARC IIe  **·** UltraSPARC IIi  **·** UltraSPARC IIe+ **·** UltraSPARC III **·** UltraSPARC III Cu  **·** UltraSPARC IIIi  **·** UltraSPARC IV **·** UltraSPARC T1 **·** UltraSPARC T2 **·** SPARC T3 **·** SPARC T4 **·** SPARC T5 **·** SPARC T6 **·** SPARC T7 **·** SPARC T8 **·** SPARC M5 **·** SPARC M6 **·** SPARC M7 **·** SPARC M8 **·** SPARC64 **·** SPARC64 II **·** SPARC64 III **·** SPARC64 IV **·** SPARC64 V **·** SPARC64 VI **·** SPARC64 VII **·** SPARC64 VIIIfx **·** SPARC64 IXfx **·** SPARC64 X |
| – |